Izložba „Jedna sasvim (ne)obična muzejska priča" u Narodnom muzeju Srbije
2023-05-16 18:00 - 2023-09-17 18:00 (Europe/Belgrade) | Narodni muzej Srbije, Trg Republike 1a, Beograd, Srbija
Povodom obeležavanja Dana Narodnog muzeja Srbije, koji ove godine proslavlja 179 godina postojanja, u Velikog galeriji Narodnog muzeja, 16. maja u 18 časova, otvara se izložba JEDNA SASVIM (NE)OBIČNA MUZEJSKA PRIČA. Pedeset dela iz Zbirke srpskog slikarstva 18. i 19. veka Narodnog muzeja Srbije.
U odnosu na dosadašnje izložbe dela iz Zbirke srpskog slikarstva 18. i 19. veka autor izložbe, muzejski savetnik Petar Petrović, sačinio je interesantan izbor zahvaljujući kojem ćemo imati priliku, ne samo da se upoznamo sa pedeset umetničkih dela, već kroz njih i sa istorijatom formiranja jedne od muzejskih zbirki.
U hronološkom rasponu sežući od baroka do akademskog realizma među pedeset odabranih dela publika će imati priliku da vidi čak trideset dela koja se izlažu po prvi put. Ova postavka jedinstvena je i po tome što objedinjuje dela umetnika koji neprestano izazivaju pažnju stručne i šire javnosti, ona koja su retko izlagana, ali i brojna dela koja do sada nisu bila predmet izlaganja.
Kako se Zbirka srpskog slikarstva 18. i 19. veka kontinuirano uvećava novim akvizicijama od kojih veliki broj čine pokloni naših darodavaca, sa posebnim pijetetom biće izložena dela koja su muzejsku zbirku obogatila poslednjih decenija.
Osnivanjem Narodnog muzeja Srbije ukazom načelnika Ministarstva prosvete, Jovana Sterije Popovića, 10. maja 1844. godine, započela je istorija sistematskog prikupljanja, baštinjenja i predstavljanja svedočanstava materijalne i duhovne kulture sa ovih prostora.
Do savremenog trenutka, istorija Narodnog muzeja uključujući i Zbirku srpskog slikarstva 18. i 19. veka, deli sudbinu svetlih uspona i tragičnih padova iz naše prošlosti, te upravo zahvaljujući ovakvim izložbama imamo priliku da se podsetimo znanih i manje znanih umetnika, brojnih muzejskih kustosa i ličnosti koje su svojom delanjem doprinele da imamo muzej kakav zaslužujemo.
Kroz razmišljanje o umetnicima, istorijskim periodima, slikarskim pravcima, predstavljenim ličnostima i predelima iz korpusa Zbirke srpskog slikarstva 18. i 19. veka izložba JEDNA SASVIM (NE)OBIČNA MUZEJSKA PRIČA biće prilika da upoznamo nepoznato i još jasnije sagledamo ono znano.
Publika će moći da pogleda izložbu do 17. septembra 2023. godine.

Izložba / Golić, Burić, Nastić, Tri Pogleda U Vreme
2023-06-29 18:00 - 2023-08-08 17:00 | Galerija ArtGet, Trg Republike 5/1
Fotografske prakse Dejana Golića, Borisa Burića i Radovana Nastića, svojim odnosom prema vremenu, zahvataju stvarnost na različite načine. U Golićevim fotografijama kroz motive koji povezuju prošla vremena sa sadašnjim prepoznajemo težnju ka nostalgičnim oživljavanjem osećaja. Burić fotografije koristi kao skice, njima slama realnost u tačke, momente, svedene forme koje postaju materijal za neke druge izmaštane ali ne i nerealne stvarnosti. Nastićeve slike svedoče o intimnoj i dubokoj uronjenosti u sada, svedoče o stvarnom prisustvu.
Skrajnuti, liminalni novobeogradski prostori i isti takvi rok-koncerti tema su fotografija Dejana Golića. Boris Burić je autor i učesnik filma čije scene, krokije, prepoznaje i uzima, kolažirajući ih, praveći odstupnicu ka novom, drugom svetu. Radovan Nastić, duboko i empatično uronjen u život koji se kotrlja losanđeleskim pločnicima preispituje granice zajednice.
Ulaz je slobodan!

A1 Kinoteka letnji bioskop ponovo pod otvorenim nebom
2023-07-15 21:00 - 2023-08-31 23:00 | Dom Vojske Srbije, Braće Jugovića 19, Beograd, Srbija
Od 15. jula do 31. avgusta terasa Doma Vojske Srbije ponovo će biti glavno mesto okupljanja ljubitelja kinematografije.
Svake večeri od 21h, u okviru A1 Kinoteka letnjeg bioskopa, koji se realizuje u saradnji Jugoslovenske kinoteke, kompanije A1 Srbija i Doma Vojske Srbije, ljubitelji filmske umetnosti će imati priliku da pogledaju 48 pažljivo biranih filmova koje je Kinoteka pripremila za ovo leto.
A1 Kinoteka letnji bioskop počinje projekcijom filma Tar.
Među 20 digitalno restaurisanih klasika koji će se prikazivati ponedeljkom, sredom i petkom, neki od filmova koji će se naći na repertoaru su i: Lepota poroka; Nešto između; Tajvanska kanasta; Poseban tretman; Balkanski špijun; Pas koji je voleo vozove; Čuvar plaže u zimskom periodu; Specijalno vaspitanje; Petrijin venac i Ko to tamo peva. Povodom stogodišnjice od rođenja Mije Aleksića, očekuje nas i premijera digitalno restaurisanog filma Pusti snovi, rediteljke Soje Jovanović iz 1968. godine.
Foto: Promo
Karte za projekcije filmova prodavaće se unapred u Jugoslovenskoj kinoteci u Uzun Mirkovoj ulici ili na dan projekcije na ulazu Doma Vojske Srbije u periodu od 20 do 21 časova, po ceni od 300 dinara.
U okviru projekta A1 Kinoteka, karte za digitalno restaurisane filmove su besplatne i mogu se preuzeti sat vremena pre početka filma na ulazu Doma Vojske Srbije. U slučaju kiše, projekcija će se održati u Jugoslovenskoj kinoteci u sali Makavejev u Uzun Mirkovoj 1, sa početkom u 21.15 časova.
Kompletan program A1 Kinoteka letnjeg bioskopa možete preuzeti na sajtu Jugoslovenske kinoteke.

Izložba „Oproštaj i opraštanje" Irene Simić u Galeriji DOB
2023-07-25 19:00 - 2023-08-06 18:00 | Dom omladine Beograda, Makedonska 22, Beograd, Srbija
U utorak, 25. jul u 19 časova, u Galeriji Doma omladine Beograda otvara se izložba „Oproštaj i opraštanje” Irene Simić, koja će trajati do 6. avgusta.
Izložbeni projekat „Oproštaj i opraštanje“ predstavlja razmišljanja, preispitivanja i sagledavanja događaja iz prošlosti: kako su ona sačuvana u sećanju, kakve slike ih definišu i koje asocijacije podstiču sećanja na njih. Kako je priroda sećanja u velikoj meri vizuelna, svaki trenutak prošlosti stvara određenu sliku zauvek utisnutu u podsvest.
Kroz stvaralački proces vrši se istraživanje u polju sećanja na doživljena iskustva koja su nesvesno potisnuta, kao i opraštanje od njih. U osnovi istraživanja događaja iz prošlosti prepliću se životne spoznaje koje kroz rad želim da odgonetnem, emotivno prihvatim i materijalno uobličim.
Radovi predstavljaju pokušaj materijalizacije osećaja, impresija, svega nematerijalnog; to su prikazi pokreta zarobljenog u trenutku, ideje vremena kao pojave koja je neuhvatljiva, i iskustava koja se brišu iz sećanja, a opet se neočekivano u nekoj pročišćenoj formi pojavljuju i naziru u svakom radu.
U procesu obnavljanja sećanja kroz opipljive forme, pojavljuju se i drugi aspekti, teme koje se razvijaju uporedo sa stvaranjem dela. To je, prvenstveno, saznanje da je sve podložno promeni.
Osećaji, emocije i iskustvo, ma koliko u trenutku nastajanja bili jaki i dramatični, vremenom dobijaju neke druge dimenzije i intenzitet, menjaju oblik i drugačije se sagledavaju. Stoga temporalnost, prolaznost, brzina nastajanja i nestajanja postaju neki od ključnih pojmova koje istražujem u svom radu.
Irena Simić

Treći festival Roll and Blues u Aranđelovcu
2023-07-26 18:00 - 2023-07-31 04:00 | B Ranch hala, Kneza Mihaila 33C, Aranđelovac, Srbija
Treći festival Roll and Blues u Arndjelovcu donosi nam nezaboravnu avanturu ispunjenu muzikom, smehom sa čistom pozitivnom energijom.
Partibrejkersi, Ritam Nereda, Bjesovi, Sunshine, Smoke Mardeljano, Iskaz, El Pre3idente, Kanda Kodža i Nebojša… samo su neki od izvođača ovog jedinstvenog Festivala na obroncima planine Bukulja u srcu Šumadije i na manje 80 km od većine gradova Srbije.
Od uzbudljivih nastupa na dva stage-a poznatih bendova i izvodjača, do raznovrsnih aktivnosti, ovaj festival obećava pravu eksploziju događaja.
Posetioce očekuju iznenađenja na svakom koraku: od hip-hop radionica, preko pivskih igara bez granica, uz Boot camp takmičenja urnebesnih izazova, do cirkuskih performansa sa vatrom na štulama i epohalnih kostima artista, tetovaža i pirsinga, crtanja karikature… festival obećava zabavu bez granica.
Foto: Promo
Do ove godine Festival je trajao 4 dana, ali uz predlog Volontera Konjičkog Kluba i UG Omladina Aranđelovac pridodat je peti, humanitarni, kada će cela zajednica pomoći da se trogodišnjem sugrađaninu Đorđu Aksiću obezbede sretstva za operaciju u Americi, kako bi napravio svoj prvi korak.
Do sad su akciju podržali Mimi Mercedez i Škabo iz Beogradskog Sindikata, koji će tog petog dana nastupati, uz doprinos Smoke Mardeljana i Jovana Lolu Savića.
Ovogodišnji festival će biti u znaku rušenja socijalne, ali i svih ostalih distanci. Pod sloganom “Šumadizam i renesansa” organizatori pozivaju posetioce da se predstave na Open Stage-u “Rokaj Buraz”, bilo tako što će učestvovati u karaokama, repovati, igrati, izlagati svoja umetnička dela, fotografije, predložiti grafite za oslikavanje prostora, ili na način koji sami odrede…
Na festivalu je obezbeđen i prostor za kampovanje.

Izložba „Adolescencija“ srpske umetnice iz Beča Nataše Kataline
2023-07-26 19:00 - 2023-08-08 20:00 | Galerija 73, Požeška 83a, Beograd, Srbija
Samostalna izložba slika ADOLESSENCE Nataše Kataline biće otvorena u sredu 26. jula, u 19 časova, u Galeriji 73 (Požeška 83a) u Beogradu.
Novu izložbu srpske umetnice, koja živi i radi u Beču, beogradska publika imaće priliku da vidi do 8. avgusta.
U Galeriji 73, koja ove godine obeležava 50 godina postojanja, umetnica Nataša Katalina izložiće seriju slika Adolessence, u čijem fokusu su adolescenti, deca u teskobnom prelazu u odrasle ljude.
Slike su rađene klasičnim slikarskim medijem ali su na njima prisutni tragovi digitalne kulture – ikonice mobilnih telefona i prečice društvenih medija.
Nataša Katalina (1977) je umetnica iz Beograda, koja je osnovne i magistarske studije završila na Fakultetu primenjenih umetnosti u Beogradu, odsek zidno slikarstvo.
Foto: Promo
Njen magistarski rad iz oblasti mozaika izveden je u holu Dečjeg kulturnog centra Beograd a još nekoliko Natašinih radova oplemenjuju javni kulturni prostor Beograda (mozaici na stubovima ispred DKCB-a i mozaik u fontani iz 1903. godine, u bašti kuće arhitekte Nikole Nestorovića u centru grada).
Od preseljenja u Beč, 2012. godine, uglavnom se posvetila slikanju portreta i savremenih žanr scena. Klasične slikarske tehnike povremeno kombinuje sa kolažom i drugim materijalima.
Atelje u kome stvara je deo austrijske kulturne organizacije Das Werk, te Nataša redovno izlaže svoje radove na njihovim mnogobrojnim događajima, učestvuje u dobrotvornim aukcijama, kolektivnim predstavljavanjima u okviru umetničkih sajmova i inicijativa.
Samostalnu izložbu BARE FEMININITY imala je 2019. godine, u palati Hofburg u Beču, gde je predstavila slike na temu pozicije žene u savremenom društvu.
Osnivač je umetničkog udruženja Alser Culture Ground, koje ima za cilj da učini vidljivijom umetnost stvaralaca koji nisu deo mainstream kulture, pre svega onih koji potiču s Balkana.

MONDAY BLUES #86: Nikola Inić INKE
2023-07-31 19:30 - 20:30 | Dom omladine Beograda, Makedonska 22, Beograd, Srbija
MONDAY BLUES, serijal low-noise bluz koncerata u organizaciji Doma omladine Beograda, prešao je dug put od svog premijernog predstavljanja publici u maju 2017. godine.
Tokom desetina nastupa u centralnom holu i na Zidiću DOB-a, nastupili su brojni domaći bluz izvođači. Ovog ponedeljka publici će se predstaviti multiinstrumentalista Nikola Inić INKE.
Inke na svojevrstan način, uz Looper, gitaru, trubu i vokal izvodi poznate numere iz raznih žanrova poput bluza, regea, soula, popa…
Bio je dugogodišnji član sastava Blue Family, na čelu sa Milanom Jarakovićem, a 2013. godine započeo je muzičko putešestvije kao solo izvođač, koristeći Looper uz pomoć kojeg do izražaja dolaze njegove muzičke ideje i maštovitost u interpretaciji.
Pored solo nastupa, već nekoliko godina aktivan je i kao član benda Jackie Brown.

Moj OFF - Besplatan onlajn letnji filmski maraton
2023-08-01 - 2023-08-31
Besplatan onlajn letnji filmski maraton „Moj OFF“ biće održan od 1. do 31. avgusta na platformi mojoff.net.
Publika će tokom avgusta imati priliku da pogleda 60 ostvarenja igranog i dokumentarnog filma različitih žanrova, svetova i emocija, među kojima su Aftersun, Bergmanovo ostrvo, C’mon C’mon, Summer of 85, Ubistvo svetog jelena, Aferim!, Alma Viva, Žena Čajkovskog, Joyland, Džoni Dep: Kralj kulta, Sent Omer…
Na platformi će u svakom trenutku moći da se pogleda 30 filmova, a program će biti svakodnevno ažuriran.
Gledaoci će samo prvog dana festivala imati priliku da pogledaju film „Broker“ reditelja Hirokazua Korede. Sniman u Južnoj Koreji film prati priču mlade žene koja jedne kišne noći ostavlja svoju bebu na pragu crkve.

Novorođenče kupe dvojica muškaraca koji kradu napuštene bebe kako bi ih prodavali roditeljima koji su spremni dobro da plate. Kada se mlada žena, puna kajanja, vrati u crkvu, otkriva nezakoniti posao i odlučuje da se pridruži muškarcima kako bi pronašla najbolje usvojitelje za svoju bebu.
Japanski reditelj Hirokazu Koreda čiji je film „Kradljivci“ iz 2018. u Kanu nagrađen Zlatnom palmom, a u kategoriji Za najbolji inostrani film nominovan za nagradu Oskar, donosi ostvarenje koje američki dnevni list Washington Post hvali kao film čije se najmračnije teme socijalne disfunkcije i pukotina, pretvaraju u bajku iznenadne slatkoće.
Platforma „Moj OFF“ nastala je 2020. godine u godini pandemije, sa idejom da prikaže izvrsna ostvarenja prikazana na nekom od svetskih i domaćih festivala, koja imaju kratak bioskopski život ili nikada nisu prikazana, i koja su teško dostupna na vodećim streaming platformama.

STILL CORNERS I 1.8.2023. I Barutana, Belgrade
2023-08-01 20:00 - 23:30 | Barutana
STILL CORNERS SE VRAĆA U BEOGRAD SA MAGIČNIM
LETNJIM KONCERTOM U BARUTANI
Miljenici domaće publike Still Cornes, nakon rasprodatog koncerta u Domu omladine pre četiri godine, zakazali su novi susret sa beogradskom publikom! Ovaj britansko – američki bend nastupiće u klubu Barutana 1. avgusta 2023. godine, u prostoru savršenom za njihov zvuk, dok će ujedno to biti i njihov prvi nastup na otvorenom u Beogradu.
Still Corners je synth/dream pop bend koji čine Greg Hjus i Tesa Marej, a koji je u prethodnim godinama ostvario milionske preglede i preslušavanja na striming platformama i servisima. Greg Hjuz, ‘emigrant’ iz Amerike upoznao je Tesu Marej na železničkoj stanici u Londonu, nakon čega su počeli da zajedno stvaraju muziku pod imenom Still Corners.
Album ,,Strange Pleasures“ iz 2013. godine je stekao kultni status. Mnoge njihove pesme, poput ,,Fireflies“ (Pitchfork media je proglasio za najbolju novu numeru), ,,Strange Pleasures“, ,,Beginning to Blue“ i ,,The Trip“ bile su primenjene i u mnogim filmovima i serijama.
Povodom proslave desetogodišnjice albuma ,,Strange Pleasures“ iz 2013 godine, Still Corners će održati letnju turneju širom Evrope. Na koncertima će izvesti mnoge stare hitove, kao i novije pesme.
Govoreći o njihovoj desetoj godišnjici, Tesa Marej je izjavila: “Želeli smo da proslavimo jubilej sa našim fanovima i zato smo organizovali letnju turneju koja počinje 30. jula u Istanbulu. Prisetićemo se nekih od naših omiljenih pesama sa albuma i imaćemo posebne artikle na prodaju kao i vinile.”
Ulaznice za koncert Still Cornes 1.8.2023. u Barutani su u prodaji putem prodajne mreže Ticket Vision, kao i online na www.tickets.rs po ceni od 2900 dinara.

A Place To Bury Strangers / Drugstore / 2. avgust
2023-08-02 22:00 - 23:30 | Drugstore, Bulevar Despota Stefana 115, Beograd, Srbija
«Najglasniji bend u Njujorku» i kultni noise rock/shoegaze trio A Place to Buri Strangers vraćaju se 2. avgusta u Drugstore u Beogradu u okviru turneje NOTHING LEFT TO DESTROI 2023.
Gost na koncertu – The Omy

Lovefest 2023 / 3 - 5. avgusta
2023-08-03 20:00 - 2023-08-06 09:00 | Vrnjačka Banja
Lovefest.23 🔥
3-4-5 August Vrnjacka Banja, Serbia
Lovefest je jedinstvena kulturna platforma iz Vrnjačke Banje koja ima za cilj da promoviše muziku, umetnost i urbanu kulturu mladih.
Festival je počeo godine kao žurka Love bridge 2007. godine. Nakon samo godinu dana nakon što je debitovao postaje jedan od najtraženijih muzičkih događaja u centralnoj Srbiji.
Ovogodišnje izdanje Tuborg Lovefesta sasvim sigurno biće najjače koje je festival imao za čak 16 godina postojanja. Od 3. do 5. avgusta na čak pet muzičkih bina u Vrnjačku Banju stižu legende svetske elektronske scene i najpopularnija imena na planeti među kojima su Marco Carola, Charlotte de Witte, Adam Beyer, 999999999, Seth Troxler, Enrico Sangiuliano, Pan-Pot, William Djoko, Fjaak, Chris Liebing, Dennis Cruz i više od 100 izvođača, a promotivna cena ulaznica biće aktuelna do isteka zaliha ograničenog kontigenta karata.

Koncert na Zidiću: Kruz Roudi
2023-08-04 20:00 - 21:00 | Dom Omladine
Kruz Roudi na domaću alternativnu scenu donosi mešavinu muzičkih pravaca i osveženi gitarski zvuk sa indi i fank elementima. Bend je osnovan krajem 2021, a koncertno je aktivan od jeseni prošle godine. Iza sebe ima debi singl „Repriza“, kao i upravo objavljenu pesmu „Sve kruži”, drugi singl sa predstojećeg istoimenog albuma prvenca, čije objavljivanje za izdavačku kuću Lampshade Media očekujemo u jesen ove godine.
Sastav čine tri različita karaktera – Mladen, Nemanja i Danilo – koji su u studiju i na bini u savršenoj harmoniji. Autentičnost i dinamiku standardnoj gitara/bubanj/bass postavi dodaje spoj tri vokala, koji se međusobno prate, nadopunjuju i doprinose finoj atmosferičnosti i melodičnosti kao glavnim odlikama njihovog zvuka.
Roudiji u „šteku“ imaju pripremljen album prvenac, koji se za sada može čuti samo uživo, a koji će u predstojećem periodu izlaziti sukcesivno, singl po singl, za izdavačku kuću Lampshade Media. Predstojeći album „isprobali“ su u Novom Sadu, Subotici, Zrenjaninu i Senti, binu su do sada delili sa bendovima Lufthansa (MK), Harakiri (MK), Northern Revival, Direct Drive, Uroš i Nejaki, Jolly Little Bunch, Echo Spiritus i drugim, a dosadašnji utisci pokazuju da je zvuk benda prijemčiv najrazličitijim senzibilitetima publike. Tome svedoči i najveći broj glasova publike na događaju u organizaciji Novosadske Alternative, kojim su zavredili nastup na predstojećem festivalu „Veštičarenje“ u Novom Sadu.
„Pesma Sve kruži se bavi našim zamišljenim putovanjima, u laganoj vožnji po lavirintima sopstvenog duha. Ona je povezivanje sa prirodom, traženje ravnoteže, hodanje po cikličnim životnim stazama na kojima povremeno zastajemo i postavljamo pitanje: da li je sve što se dešava, zapravo, već bilo – kaže o novoj pesmi benda pevač, gitarista i tekstopisac Mladen Rakić.
Njihov prvi singl „Repriza” delio je poziciju u polufinalu za Nagradu Milan Mladenović sa još 46 bendova, što ovom alternativnom trojcu u usponu daje poseban zalet: „Činjenica da se već naš prvi singl plasirao u polufinale ove prestižne nagrade je zaista vetar u leđa, potvrda da smo napravili nešto kvalitetno i da se naša muzika razvija u dobrom smeru“– smatraju momci iz benda Kruz Roudi.
„Uzbuđeni smo povodom svega što smo do sada uradili i svega što tek predstoji, kao i što će baš Koncert na Zidiću Doma omladine biti naš prvi nastup u Beogradu. Sviraćemo pesme sa predstojećeg albuma i želimo da pružimo najbolju svirku do sada!“, poručuju momci iz benda Kruz Roudi.

Nišville Jazz Festival 2023
2023-08-04 20:00 - 2023-08-13 20:00 | Niška tvrđava, Niš, Srbija
Internacionalni Nišville Jazz Festival – najposećeniji džez festival jugoistočne Evrope, od samog osnivanja 1995. godine dosledno brani evropske vrednosti multikulturalnosti i strpljivo neguje prefinjen muzički ukus pojedinaca. Potvrda toga je, između ostalog i tekst o festivalu “Nišville – evropsko lice Srbije” (“Nišville – European Face Of Serbia”) objavljen u glasilu Evropske unije, magazinu “New Europe” koji izlazi u Briselu, kao i tekst u prestižnom britanskom Gardijanu iz 2016, gde je Nišville uvršten u 10 najboljih jazz festivala u Evropi!
Ove godine nastupaju na Nišvilu Thana Alex Ona, Tricky, Ida Neilsen, Roberto FOnseca, Asian Dub Fondation,
Više informacija o kartama pronađite na ovom linku.

ELECTROПОП / Novi Sad 5. avgust
2023-08-05 22:00 - 2023-08-06 04:00 | Borisov atelje, Novi Sad
ELECTROПОП žurka je u subotu, 5. avgusta od 21-03h u Borisovom ateljeu 🥰⚡️ Warm up hour je rezervisan za THE WEEKND a DJ podrška nam je Fich ⚡️
Radi bezbednog dolaska i odlaska sa tvrđave, kapacitet je ograničen, prostor je ograđen i postoji samo jedan ulaz.
Karte su u prodaji na svim Gigstix mestima:
🔗 https://linktr.ee/electropopeparty
🎫 Early Bird – 560 rsd (dok traju zalihe)
🎫 Regular – 660 rsd (dok traju zalihe)
🎫 Final – 800 rsd (nakon rasprodatih regularnih i na ulazu, ako ostane)�
– Ponašanje kao na Music Week Festu, nasilje bilo koje vrste = izbacivanje sa žurke.
– U Borisovom ateljeu ne postoji garderober.
– U slučaju kiše, žurka će biti pomerena ili otkazana, karte refundirane ili važeće za narednu žurku.
– Zabranjeno je preskakanje ili penjanje na ograde.
– Online karte se ne moraju štampati.
– Žurka se snima i fotografiše.
– Zabranjeno unošenje hrane i tečnosti (lekovi samo uz dokaz od lekara).
– Stop spajkingu. Pazite na svoje piće!
ELECTROПОП je party brend iz Novog Sada. Nastao je sa ciljem da na jednom mestu okupi ekipu koja će izbrisati razlike među ljudima i muzičkim žanrovima. DJ setovi su bazirani na aktuelnom i retro dance, synth, pop i rnb zvuku. Doja Cat, Konstrakta, Olivia Rodrigo, Avicii, Z++, Lady Gaga, Tam, The Weeknd, Senidah, Billie Eilish, Dua Lipa, Madonna, Taylor Swift, Ariana Grande, Sajsi MC, Beyonce, Cardi B, Mimi Mercedez, Nicki Minaj…⚡️

Beyond RAVE with Stellarcompanion, Cosmic G, Undoo // Drugstore // 05.08
2023-08-05 23:00 - 2023-08-06 05:00 | Drugstore, Bulevar Despota Stefana 115, Beograd, Srbija
Beyond House 2.0 is back in the Garden with three residents representing the new sound of Belgrade’s collective.
LINEUP
Stellarcompanion
Cosmic G
Undoo

STALAG 13 // Zappa Barka / 06. avgust
2023-08-06 21:00 - 23:30 | Zappa Baza, Bulevar vojvode Bojovića 30a, Beograd, Srbija
STALAG 13 je nastao 1981. u Oxnardu, Južna Kalifornija.
Sa bendovima Dr. Know, Ill Repute i Agression činili su veliku četvorku Nardcore scene. Njihov album “In Control” iz 1984. smatra se jednim od najuticajnijih West Coast HC albuma svih vremena i ove godine će doživeti deluxe reizdanje na etiketi “Trust records” (čiji su vlasnici članovi bendova Judge, Triggerman, Ignite) koja je do sada reizdala deluxe verzije klasika kao što su Circle Jerks, 7 Seconds, Agression…

TAYLOR SWIFT NIGHT @ KC GRAD // 06.08
2023-08-06 21:00 - 23:30
Kultne žurke na kojima se okupljaju fanovi Tejlor Svift.
Pretprodaja u KC Gradu svaki dan od 15h po ceni od 400rsd

MONDAY BLUES #87: COTTON PICKERS
2023-08-07 20:00 - 21:00 | Dom omladine Beograda, Makedonska 22, Beograd, Srbija
MONDAY BLUES, serijal low-noise bluz koncerata u organizaciji Doma omladine Beograda, prešao je dug put od svog premijernog predstavljanja publici u maju 2017. godine. Tokom desetina nastupa u centralnom holu i na Zidiću DOB-a, nastupili su brojni domaći bluz izvođači. Ovog ponedeljka nastupiće popularni domaći bluz-rok bend Cotton Pickers.
Bend je formiran 2004. godine u Mladenovcu. Njegovi članovi od samog nastanka su: Jovan Stepić – gitara i vokal, Ivan Stepić – bas gitara i Ugrinović Uroš – bubnjevi. Prvobitni naziv je bio “Unregistered Feedback“, ali je tokom vremena ime promenjeno u sadašnji naziv “Cotton Pickers“. U periodu od 2006. do 2008. godine usled odsustva bubnjara bend je pauzirao, da bi 2008. godine, nakon njegovog povratka, nastavio sa radom. Aktivnim sviranjem i radom na autorskom materijalu sazrevao je i muzički izražaj ovog trija.
Kontinuirano usavršavanje i kvalitet Cotton Pickersa nekoliko puta su i zvanično prepoznati:

2010 – treće mesto na takmičenju Demo Masters 7 u organizaciji Radio Beograda 202 (pesma “Waiting For A Bus” se našla na istoimenoj kompilaciji);
2010 – prvo mesto na 31. Majskoj Gitarijadi u Požarevcu;
2010 – drugo mesto na festivalu Uhvati Ritam u Svilajncu,
2011 – prvo mesto na 45. Zaječarskoj Gitarijadi

Godine 20012. objavili su debi album po imenu “Slaughterhouse Blues“, na kome se našlo deset numera u izdanju Long Play Recordsa.
Odmah po objavljivanju albuma, Cotton Pickers dobija značajnu nagradu Radio Beograda 202, za najbolji debitantski album 2012. po glasovima slušalaca. U narednim godinama bend nastavlja da aktivno nastupa kako u Srbiji, tako i u regionu. Trenutno rade na drugom po redu studijskom albumu na kojem će se naći novih deset pesama i koji bi trebalo da ugleda svetlost dana krajem godine. Ako volite energičan bluz-rok, na pravom ste mestu.

The Murder Capital u Beogradu
2023-08-07 20:00 - 23:30 | Dom omladine Beograda, Makedonska 22, Beograd, Srbija
The Murder Capital — intellectual indie-rock band from Ireland first time in Belgrade!
Their debut album When I Have Fears reached a Top 20 chart position in the UK. The Guardian calling it “an outstanding debut from a great new band who play it like they mean it.”
This January they released Gigi’s Recovery — their first much-anticipated album since 2019. Expansive guitar, complicated rhythms, more prominent electronic elements and industrial influences — moving towards even bolder territories of sound.

Metal pirati Alestorm u Bašti KST-a
2023-08-08 21:00 - 2023-08-09 00:00 | KST, Bulevar kralja Aleksandra 73, Beograd, Srbija
Nakon pet godina škotski heavy metal bend Alestorm se vraća u Beograd, tačnije u KST Baštu, da ovog leta učini stvari još vrelijim. I veselijim. Jer svako ko je ikada bio na njihovom koncertu zna o čemu se radi. Datum koji treba zabeležiti je 8. avgust (utorak). Ograničeni broj early bird ulaznica po ceni od 2900 dinara biti će dostupan preko GigsTix-a!
Pre 19 godina u malom škotskom gradu Perthu grupa momaka odlučila je započeti epski metal bend sa pesmama o piratima. Dali su sebi ime Battleheart i nisu baš imali pojma šta rade, ali uspeli su da objave nekoliko demo snimaka i steknu lokalnu bazu fanova.
Godine 2007. rad benda privukao je pažnju svetski poznate austrijske diskografske kuće Napalm Records, i nakon promene imena u Alestorm, bend je potpisao ugovor za pet albuma. Debi album “Captain Morgan’s Revenge” objavljen 2008. odmah ih je lansirao visoko na metalskom nebu.

To im je omogućilo velike turneje sa bendovima poput Turisas, Sabaton, Dragonforce, Eluveitie i drugih. Bend se brzo našao na pozivnicama za najprestižnije festivale u Evropi poput Wacken Open Air, Bloodstock Open Air, Graspop Metal Meeting i Sweden Rock Festival.
Alestorm je do sada izdao sedam albuma, a najnoviji od njih “Seventh Rum of a Seventh Rum”, sa jasnom asocijacijom na album Iron Maidena “Seventh Son of a Seventh Son”, će biti promovisan ovom prilikom. Pored brojnih drugih hitova uz koje svi moraju skakati, plesati, piti i znojiti se.

Hornsman Coyote Sound System // Zappa Barka
2023-08-10 21:00 - 23:30 | Zappa Barka, Nebojšina Kula, Beograd
Nemanja Kojić aka Hornsman Coyote.
Svoj rad započeo je još 1990-te kao DUB trombonista, pridruživši se srpskim reggae pionirima Del Arno Bend-u. 1994. godine osniva Eyesburn, jedan od najzapaženijih crossover bendova na Balkanu. Posle prvog prekida rada Eyesburn-a 2005. godine, Coyote odlazi u London gde upoznaje Jerry Lionz, prvog Roots Reggae producenta sa kojim radi na trombonskim instrumental pesmama. Nedugo zatim upoznaje Jah Works produkciju za koju izdaje svoj prvi internacionalni instrumentalni album BRASS ROOTS i ulazi na današnju evropsku dub/reggae scenu. Od tada, Coyote isporučuje trombonske linije i aranžmane za mnoge producente širom Evrope i sveta. Sa njegovim trombonskim instrumentalima objavljeno je preko 50 vinil izdanja sa različitim producentima i poznatim reggae pevačima, a sa svojim trombonskim deonicama i aranžmanima gostovao je i na albumima legendarnih reggae umetnika kao što su Lee Scratch Perry i Max Romeo. Trenutno je u studiu i snima svoj nadololazeći album na maternjem jeziku.
Na Barku dolazi sa svojim sound systemom koji je aktivan punih 17 godina.
Martin Gak aka Martinees, aktivan na muzičkoj sceni 20 godina. Dj i perkusionista. Clan Hornsman Coyote sound system tima od nastanka projekta (2006.g). Nastupao po svim manjim i većim festivalima na prostorima bivše Jugoslavije, takodje i širom evrope.
Ljubiša Nikolić aka Gigatron Selecta, bavi se muzikom kao DJ od 2003. godine i od tada je aktivan kako na lokalnoj tako i na regionalnoj muzičkoj sceni. Njegove nastupe odlikuje odlična selekcija roots reggae, new roots, dub i jungle muzike, a glavni motiv je poruka o širenju svesti i ukazivanju na globalne političke probleme kao i poziv na mir, ljubav, toleranciju i jedinstvo svih ljudi.
– Četvrtak 10. avgust
– Start 22h
– Ulaz 700 rsd
– Rezervacije na tel. 064/0108011

Osmi Mountain Music Fest: Darko Rundek, Goblini, Prti Bee Gee, KKN, Zoster, Dolores i mnogi drugi ovog leta na Divčibarama
2023-08-11 18:00 - 2023-08-13 23:30 | Divčibare ski resort, Divčibare, Srbija
Mountain Music Fest, koji se ove godine održava od 11. do 13. avgusta, na tri bine u okviru Divčibare Ski Resorta ugostiće 20 izvođača iz zemlje i regiona.
Prvog dana na Main stejdžu nastupiće pop duo Dolores, rok sastav Bjesovi, legendarni Darko Rundek i DJ MKDSL, dok je drugog dana glavna bina festivala rezervisana za KKN, mostarski bend Zoster, Gobline, Ramba Amadeusa i hip hop dvojac Prti Bee Gee.
Za atmosferu na Vinyl stejdžu biće zaduženi White City Soul, Dirty Hairy, DJ Chivare, Đorđije Stajkić.
Foto: Promo
Najmlađa bina – Breza stage, 12. avgusta ugostiće Milovana i prijatelje, Funkier Project, Nevenu Jeremić i Luton&Šćepine vragolije, dok će poslednjeg dana festivala, u nedelju 13. avgusta, posetioci će moći da se opuste uz Peđu Radovića, čoveka koji na svom YouTube kanalu čuva pravo zlato jugoslovenske muzike.
Osmi MMF, sada već tradicionalno, pored kvalitetnog zvuka za posetioce sprema i atraktivan program dodatnih sadržaja za sve generacije u okviru Čudesne šume festivala.
Trodnevni komplet ulaznica po ceni od 2700 dinara su već u prodaji na veb-sajtu i svim prodajnim mestima tickets.rs. Broj ulaznica po ovoj ceni je ograničen, a kao i prošlih godina, ulaz za decu do 10 godina je besplatan.
Foto: Promo

Exterminating Angel / Gear / Nabod! / Idiedthisfebruary
2023-08-11 19:00 - 23:00 | Zappa Barka, Nebojšina Kula, Beograd
U goste Zappa Barci dolaze dva hardcore benda iz Budimpešte, uz podršku dva lokalna benda.
EXTERMINATING ANGEL je metalizirani hardcore, pod uticajem bendova iz 90ih (Earth Crisis, Catharsis, Chokehold).
GEAR je 2000s hardcore sa dozom melodičnog youth crew-a.
NABOD! je lokalni brzi hardcore bend.
IDIEDTHISFEBRUARY je novosadski screamo-post hardcore, prvi put u Beogradu.
Vrata se otvaraju od 19:00, a prvi bend počinje u 20:00h. Budite tačni.

Koncert na Zidiću: The OMY
2023-08-11 20:00 - 21:00 | Dom omladine Beograda, Makedonska 22, Beograd, Srbija
Bend The OMY nastao je 2016. godine i do pre godinu dana sedište je imao u Moskvi.
Članovi ove grupe trenutno žive i rade u Beogradu, a njihov zvuk karakteriše eksperimentisanje različitim žanrovima, kao i nastupi uživo nabijeni energijom.
Iako relativno nov na sceni, bend je brzo zadobio simpatije publike mešavinom džez-kora, elektro-panka, hi-hopa, stonera, grind-kora i drugih stilova, a naročito svojim “divljim” i provokativnim nastupima koji nikoga ne ostavljaju ravnodušnim.
The OMY će povesti publiku na svoju muzičku avanturu, u okviru koncertnog serijala na Zidiću Doma omladine Beograda, i pokazati zašto važe za fenomen savremene ruske muzičke scene i zvezde u usponu balkanskog muzičkog univerzuma.

Zdravko Čolić u Valjevu //11. avgust
2023-08-11 21:00 - 23:30 | Valjevo
Zdravko Čolić će nastupiti 11. avgusta na festivalu „Tešnjarske večeri“ u Valjevu. Ulaz na ovu manifestaciju je besplatan. Najveći Valjevski letnji festival „Tešnjarske večeri“ ove godine trajaće od 05. do 12. avgusta i tokom osam dana festivala, na velikom broju lokacija, biće održano više od 70 različitih programa za decu i odrasle. Koncerti istaknutih muzičara poput grupa Divlje Jagode, Divanhane i Zdravka Čolića, potpomognuti valjevskim muzičarima, obeležiće ovogodišnje Tešnjarske večeri.
Pevač Zdravko Čolić, od momenta kada je stupio na muzičku scenu, vrlo brzo je osvojio srca publike, a to se posebno odnosilo na Valjevo. Njega vežu mnoge lepe uspomene za taj grad. Vojsku je započeo da služi 1978. godine u Valjevu, u kasarni Žikica Jovanović Španac, a kasnije je prekomandovan u Beograd, pa u Požarevac. I u vojnom roku se redovno hvatao za mikrofon i zabavljao ostale. Danas, 45 godina kasnije, Zdravko se vraća na isto mesto.
Na festivalu „Tešnjarske večeri“ i ove godine očekuje nas veoma bogat program. Promocije, tribine, izložbe, predavanja, igre bez granica i Valjevska regata učiniće da Valjevo bude i ove godine epicentar kulture, umetnosti, turizma i privrede. A tradicionalno biće prisutan i program za najmlađe koji obuhvata predstave za decu, maskenbal i trku beba.
Svečano podizanje zastave „Tešnjarskih večeri“, 05. avgusta u 20.30 časova na Trgu Vojvode Živojina Mišića, označiće početak festivala. Zastavu će podići članovi Mešovitog Hora Valjevske crkve „Hadži Ruvim“, nosioci ovogodišnje nagrade grada Valjeva u oblasti kulture i umetnosti.
Koncert Zdravka Čolića je zakazan za petak 11. avgust sa početkom u 21h u nekadašnjoj kasarni Kadinjača (Park na Jadru).

GistroPop: Avgust @ KC Grad
2023-08-11 21:00 - 23:30 | KC Grad
Ima jedan album kog mnogo volim, zove se August & Everything After. Imajući u vidu da je ovo jedini beogradski GistroPop u avgustu, nije da nema smisla da malo maznemo taj naslov. Ali to mažnjavanje neće imati veze sa prepisivanjem, koliko sa lepim stvarima koje će se desiti na tom letnjem GistroPopu. Spustite se do reke da zajedno slušamo Kamasija Vašingtona, The National, Džoni Mičel i Dzefa Baklija dok zalazi sunce. Vidimo se u bašti KC Grada u petak 11. avgusta od 21h.
Musicman: Skoča
Ufur: 400 din

Woody92, Schwabe, Ali Güney / Drugstore / 11. avgust
2023-08-11 23:00 - 2023-08-12 04:00 | Drugstore, Bulevar Despota Stefana 115, Beograd, Srbija
West Coast of Holland in the house! Delft’s Woody92 is back in the garden afer 4 years, this time in the company of Disco Not Disco man, Schwabe, and their host for the night, Ali Güney.
LINEUP
Woody92
Schwabe
Ali Güney
Woody’s singular style is the result of his training in art and interest in graphic design which he most recently shaped into Omen Wapta record label. As a DJ, Woody strays from the usual bang to impress trap and invites you to his microscopic world of sonic viruses and bacteria.

THEUS MAGO (MX) / RADIO TERRA NIGHT / Drugstore
2023-08-12 22:00 - 2023-08-13 05:00 | Drugstore, Bulevar Despota Stefana 115, Beograd, Srbija
Theus Mago represents the alternate persona of Mateo González, a Mexican producer also known as Bufi (Kitsuné/Discotexas). He is recognized for crafting dancefloor bangers encompassing everything from house and disco to oriental electronics and indie dance.
Mateo has been on a steady streak of releases under different labels around the globe such as Lumiere Noire, Turbo Recordings, Optimo, Ombra Intl, Duro, Feines Tier, Correspondant, Get Physical, Pets Recordings and Watergate. Being a co-head of a dance music label Duro he released dozens of brilliant indie dance artists from Mystery Affair and Iñigo Vontier to Mijo and Max Jones. With a recurrent presence at the charts, Theus Mago is currently consolidating as one of the top producers and DJs in its domain.
Don’t miss a chance to catch Theus Mago at Drugstore for the first time in Serbia during his world tour!
Support is provided by Changeover Festival’s co-organizer and Radio Terra co-founder VLKN, a Belgrade-based legend Chorbika and Eostra – the guy behind Yzeech – one of the most provoking nightclubs in Europe.

Juliet Fox at Barutana / 12.08.
2023-08-12 22:00 - 2023-08-13 06:00 | Barutana
Juliet Fox nastupiće po prvi put u Barutani 12. avgusta! Ova sjajna techno producentkinja, DJ i vlasnica lejbla Tregambe iza sebe veoma bogatu diskografiju, nastupe u svim vodećim svetskim klubovima i festivalima, kao i izdanja na lejblima poput Drumcode, Filth On Acid i Kraftek.
Karte za njen nastup po ceni od 1190 rsd možete kupiti na cooltix.rs!

Piknik // Nedelja 13. avgust, 12h // Muzej savremene umetnosti Beograd
2023-08-13 12:00 - 21:00 | Muzej savremene umetnosti Beograd, Ušče 10, blok 15, Beograd, Srbija
U nedelju 13. avgusta u parku ispred Muzeja savremene umetnosti u Beogradu održaće se treći Piknik u 2023. godini u parku ispred Muzeja savremene umetnosti na Novom Beogradu. Program počinje u podne, završava se oko 20 časova, a prisustvo je potpuno besplatno.
Istražujemo sa vama beogradske parkove i muzeje i koristimo ove tople letnje dane da vam pokažemo kako je sa prirodom i zelenilom uvek bar par stepeni prijatnije.
Piknik je manifestacija koja od vas traži da se opustite i provedete divan dan u prirodi sa prijateljima dok vam ekipa Piknika obezbeđuje hranu, piće, muzički, zabavni, kulturni, radioničarski sadržaj.
Kroz letnje nedeljno popodne vodiće vas DJ-evi Stevie Whisper i Phillie P koji jedva čekaju priliku da publici puste sve ono što je previše fino i nežno za nožne termine u klubovima. Od rekreativnih aktivnosti u organizaciji Piknika preporučujemo vam joga session sa Foton joga studiom i stoni tenis i šah u organizaciji Aktivnog kliuba.
Muzej savremene umetnosti trenutno u svom programu ima tri izložbe na različitim nivoima muzeja i sve tri ih možete posetiti za vreme trajanja Piknika, tj do 18h kada se muzej zatvara. Više o izložbama možete naći na sajtu muzjea https://msub.org.rs/exhibition/#
Od programa za decu pozivamo vas da prijavite decu uzrasta od 6 do 15 godina na radionice zabavne nauke u organizaciji MoleKul centra za zabavnu nauku. Broj dece koji može učestvovati na radionicama je ograničen, a prijave počinju 7. avgusta. Za detalje prijavljivanja pratite naš FB i instagram nalog.
Ove sezone na Pikniku smo obezbedili i širu ponudu hrane i pića zajedno sa partnerima kafeom Zaokret, Burger House Bros, pizerijom Đani, 2Tales destilerijom, Salto pivarom, Eden vinarijom, Ferdinand knedlama, Bubamara gelatom ali i sa novom ponudom Knjaz Miloš aromatizovanih kiselih voda.
U saradnji sa kompanijom Knjaz Miloš ove godine organizujemo i reciklažu na samom Pikniku uz obezbeđene reciklažne Sekopak kontejnere.
U našoj borbi za korišćenjem što manje plastičnog otpada pomažete nam kupovinom Piknik perivih čaša. Svo piće na Pikniku služimo isključivo u Piknik čašama od višekratne plastike i ukoliko imate Piknik čašu sa nekog od prethodnih Piknika pozivamo vas da je ponesete, a ukoliko nemate možete kupiti svoju koja će vas služiti i ove i sledećih sezona Piknika.
Uživajmo u prirodi i gradskim parkovima i čuvajmo ih što bolje možemo jer su zelene oaze najbitniji deo svakog grada.
